text: মিশ্রণ পৃথকীকরণ বিজ্ঞান () বা ক্রোমাটোগ্রাফি হলো এক ধরনের বিশ্লেষণী পদ্ধতি, যাতে জৈব যৌগের দুই বা ততোধিক উপাদানের কোনো মিশ্রণকে একটি স্থির মাধ্যমে রেখে এবং অপর একটি সচল মাধ্যমকে ঐ স্থির মাধ্যমের সংস্পর্শে প্রবাহিত করে, মিশ্রণের উপাদানগুলোর অধিশোষণ মাত্রা বা বণ্টন সহগের উপর ভিত্তি করে এদেরকে বিভিন্ন স্তরে পৃথক করা সম্ভব হয়, তাকে মিশ্রণ পৃথকীকরণ বিজ্ঞান বলে।
  
  ব্যুৎপত্তি 
  গ্রিক শব্দ chroma (বর্ণ) ও graphein (রেখা) হতে ইংরেজি 'ক্রোমাটোগ্রাফি' শব্দের উৎপত্তি। সুতরাং, 'ক্রোমাটোগ্রাফি' শব্দের অর্থ দাঁড়ায় 'বর্ণ লিখন' বা 'বর্ণ চিত্রণ'। এর কারণ আদিতে রঞ্জক পদার্থের উপাদানগুলি পৃথকীকরণ করার মাধ্যমে এই বিদ্যার উৎপত্তি ঘটে।
  
  গুরুত্ব 
  মিশ্রণ পৃথকীকরণ বিজ্ঞানের বিভিন্ন পদ্ধতি ও কৌশলের গুরুত্বপূর্ণ সাধারণ বস্তু হলো একটি স্থির মাধ্যম (stationary phase) এবং একটি সচল মাধ্যম (mobile phase)। স্থির মাধ্যম কঠিন বা তরল হতে পারে এবং সচল মাধ্যম তরল বা গ্যাস হতে পারে।  মিশ্রণ পৃথকীকরণ বিজ্ঞানে দুইটি ভৌত ধর্ম যথা - (ক) অধিশোষণ (adsorption) ও (খ) বণ্টন গুনাঙ্কের (distribution coefficient) ভূমিকাই মুখ্য। এই দুটি ধর্ম কখনো পৃথকভাবে বা কখনো একসঙ্গে কার্যকর হয়ে রাসায়নিক মিশ্রণের উপাদানগুলোর ভ্রমণ হারের পার্থক্য সৃষ্টি করে।
  
  তথ্যসূত্র
  
  বহিঃসংযোগ
  
  IUPAC Nomenclature for Chromatography
  Overlapping Peaks Program – Learning by Simulations
  Chromatography Videos – MIT OCW – Digital Lab Techniques Manual
  Chromatography Equations Calculators – MicroSolv Technology Corporation 
  
  বিষয়শ্রেণী:বিশ্লেষণী রসায়ন
  বিষয়শ্রেণী:পরীক্ষাগার পদ্ধতি
  বিষয়শ্রেণী:বৈজ্ঞানিক পদ্ধতি
title: মিশ্রণ পৃথকীকরণ বিজ্ঞান